Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 3724

18. A Bizottság 1970. augusztus 3-i 1570/70/EGK rendelete HL L 171/10. szám, 1970. augusztus 4. Az 1. cikk b) albekezdésének helyébe a következő szöveg lép: „b) kereskedelmi központ: a következő központok egyike: – Németországban: Köln, Frankfurt, Hamburg és München, – Dániában: Koppenhága, – Franciaországban: Dieppe, Le Havre, Marseilles, Párizs (Rungis), Perpignan és Rouen, – Írországban: Dublin, – Olaszországban: Milánó, – Hollandiában: Rotterdam – az Egyesült Királyságban: London, Liverpool, Hull és Glasgow, – a Benelux államokban: Antwerpen és Brüsszel.” A 4. cikk (2) bekezdésének helyébe a következő szöveg lép: „(2) A nem vámkezelt cikkek átlagos határparitásos árát az importőr és a nagykereskedő közötti fázisban történt eladások árbevétele alapján kell kiszámítani. A párizsi (Rungis), a milánói, a londoniés a koppenhágai értékesítési központ esetében azonban az alapot azon árak jelentik, amelyeken ezeket az árukat a leggyakrabban értékesítik ezekben a központokban. Az ilyen bruttó értékesítési bevételből az alábbiakat kell levonni: – a párizsi (Rungis), milánói, londoni és a koppenhágai értékesítési központ esetében 15%, a többi értékesítési központ esetében pedig 6% intervenciós árrés, – a Közösségen belüli szállítási költségek, – egy állandó összeg: 2,5 elszámolási egység, amelybe beletartozik minden olyan további költség, amelyet nem kívánnak bevonni az áru vámértékébe, – vámok és díjak, amelyeket nem kívánnak bevonni az áru vámértékébe.”

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes